ଧର୍ମଗଡ : (ହେମନ୍ତ କୁମାର ମାଝୀ) ଧର୍ମଗଡ ବ୍ଲକ ବେହେରା ପଞ୍ଚାୟତ ଦଳସର୍ଗି ଗ୍ରାମବାସୀ ଗତ କିଛିଦିନ ତଳେ ଉପଜିଲ୍ଲାପାଳ ନିକଟରେ ଫେରାଦ ହୋଇଥିଲେ।ବହୁଦିନ ଧରି ଗ୍ରାମରେ ଥିବା ସରକାରୀ ଗୋଚର ଜମି କୁ କେତେକ ବ୍ୟକ୍ତି ଜବର ଦଖଲ କରି ନିଜ ଅକ୍ତିଆରେ ରଖି ଥିବା ଅଭିଯୋଗ ହୋଇଥିଲା। ଆଜି ତାର ତଦନ୍ତ ପାଇଁ ଧର୍ମଗଡ ତହସିଲଦାର ଓ ଗୋଷ୍ଠୀ ଉନ୍ନୟନ ଅଧିକାରୀ ଗ୍ରାମକୁ ଆସିଥିଲେ।କିଛି ସମୟ ଧରି ତଦନ୍ତ ପ୍ରକ୍ରିୟା ଆରମ୍ଭ କରି ତହସିଲଦାର ଫେରିଯାଉଥିବାବେଳେ ଗ୍ରାମବାସୀ ଙ୍କ ଭିତରେ ଉତ୍ତେଜନା ଦେଖାଦେଇଥିଲା।ଫେରିବା ରାସ୍ତା କୁ ଶତାଧିକ ମହିଳା ଅବରୋଧ କରି ତହସିଲଦାର ଙ୍କୁ ଅଟକ ରଖିଥିଲେ।ପରେ ଗ୍ରାମବାସୀଙ୍କ ସହିତ ବିଡ଼ିଓ ତହସିଲଦାର ଆଲୋଚନା କରି ସମାଧାନ ର ପ୍ରତିଶୃତି ପାଇବା ପରେ ଲୋକେ ଛାଡିଥିଲେ। ଗ୍ରାମବାସୀ ଙ୍କ ଅଭିଯୋଗ କ୍ରମେ ନିକଟସ୍ଥ ବାଙ୍କୀମୁଣ୍ଡା ଗ୍ରାମର ବୈକୁଣ୍ଠ ଭରତିଆ,ଧ୍ରୁବ ଚରଣ ଭର୍ତିଆ,ଗୋଲାପୀ ଭର୍ତିଆ ଓ ଗୁଣନିଧି ଭର୍ତିଆ ଗ୍ରାମ ଅଧୀନରେ ଥିବା ପ୍ରାୟ ୨୦ଏକର ଜମିରୁ ୧୮ଏକର ଜମି କୁ ନିଜ ଅକ୍ତିଆରେ ରଖିଛନ୍ତି।
ଏପରିକି ଏହି ଗୋଚର ଜମି କୁ ଚାଷ ଜମି ଭାବେ ପରିଣତ କରି ଚାଷ ମଧ୍ୟ କରି ଚାଲିଛନ୍ତି।ଯାହାକି ଗ୍ରାମବାସୀ ଶ୍ମଶାନ, ନଦୀଘାଟ ଯିବା କୁ ଘୋର ଅସୁବିଧାର ସମ୍ମୁଖୀନ ହେଉଛନ୍ତି।ଏପରିକି ଗ୍ରାମର ଗାଈ ଗୋରୁ ଚରିବାକୁ ବି ଇଁଚିଏ ଜାଗା ନ ଥିବା ଗ୍ରାମବାସୀ ବହୁଦିନ ଧରି ଅଭିଯୋଗ କରି ଆସୁଛନ୍ତି।ହେଲେ ପ୍ରଶାସନ କୌଣସି ପଦକ୍ଷେପ ଗ୍ରହଣ କରୁ ନ ଥିବା ନେଇ ଅସନ୍ତୋଷ ଦେଖାଦେଇଛି।ଅନ୍ୟପଟେ ଗାଁ ର ଯୁବପିଢି ଖେଳ କୁଦ କରିବା ପାଇଁ ଏକ ମାତ୍ର ସେହି ସ୍ଥାନ ରହିଥିବା ବେଳେ ଏବେ ବଞ୍ଚିତ ରହୁଥିବା କୁହାଯାଏ।ସବୁଠି ବଡ଼ ତାତ୍ପର୍ଯ୍ୟ ବିଷୟ ବିଗତ ଦିନ ମାନଙ୍କରେ ଗ୍ରାମବାସୀ ଅଭିଯୋଗ କରିଥିଲେ ମଧ୍ୟ କୌଣସି ପଦକ୍ଷେପ ଗ୍ରହଣ କରି ନ ଥିବା ଅଭିଯୋଗ ହୁଏ। ତୁରନ୍ତ ପ୍ରଶାସନ ପକ୍ଷରୁସେହି ସ୍ଥାନ କୁ ୧୬୫ଧାରା ଜାରୀ କରିବା ସହ ଗ୍ରାମର ଗୋଚର ଜମି ଜବର ଦଖଲ ଉଚ୍ଛେଦ କରିବାକୁ ଗ୍ରାମବାସୀ ଉପଜିଲ୍ଲାପାଳ ନିକଟରେ ଲିଖିତ ଭାବେ ଜଣାଇଥିଲେ।ବୁଧବାର ସକାଳ ସମୟରେ ତହସିଲଦାର ଙ୍କ ସହିତ ବିଡ଼ିଓ ତଦନ୍ତ ପାଇଁ ଆସି ହଟହଟା ହୋଇଥିଲେ।
